ভারতের আরেক কেন্দ্রীয় প্রতিমন্ত্রী সুরিন্দর সিং আলুওয়ালিয়া (সাংসদ দার্জিলিং) শনিবার ছুটে যান স্বপ্নার জলপাইগুড়ির গ্রামের বাড়িতে। সেখানে গিয়ে পৌঁছে দেন প্রধানমন্ত্রীর বার্তা। জানান, প্রধানমন্ত্রী স্বপ্নার এই সাফল্যে ৩০ লাখ রুপি দেওয়ার কথা বলেছেন। সেই সঙ্গে কেন্দ্রীয় সরকারের অধীনে একটি চাকরিও। আলুওয়ালিয়া এই বার্তা দেন স্বপ্নার বাবা পঞ্চানন বর্মণ ও মা বাসনা বর্মণকে। শুভেচ্ছাও জানান প্রধানমন্ত্রীর পক্ষ থেকে।